gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl es gl gl gl gl gl de en sv fr de de gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Twitter negocia cederlles as súas mensaxes a Google e a Microsoft
Luns, segunda feira, 26 de setembro de 2022
Xestionado por Vieiros e o Colexio de Xornalistas de Galicia
O acordo podería levar consigo varios millóns de euros e unha participación nos ingresos publicitarios dos buscadores.
Redacción - 10:15 11/10/2009
Tags: acordo Google Microsoft Twitter
A rede social Twitter estaría a negociar con Microsoft e con Google, por separado, a venda dunha licenza para que as mensaxes do servizo de microblogs poidan ser empregadas, en tempo real, polos buscadores.
Segundo informa o blog All Things Digital, do Wall Street Journal, aínda se está a estudar como se pagará esa valiosa información, que proporcionan constantemente os máis de 54 millóns de usuarios mensuais de Twitter. Unha posibilidade é un pagamento de varios millóns de dólares, que podería estar combinada cunha participación dos ingresos polos resultados das buscas.
Os acordos, segundo informaron fontes próximas á negociación, son sen exclusividade, para manter a independencia de Twitter na guerra dos buscadores, o que significa que tamén podería optar ao negocio Yahoo. Tampouco se descarta a posibilidade de que ao final non haxa ningún acordo.
A sinatura permitiría, por unha banda, prover dunha fonte de ingresos a Twitter, e, por outra, que os buscadores aproveitasen a enorme corrente de información en directo que xera. Twitter está a traballar na creación dunha plataforma aberta na que poidan participar buscadores, vendedores, editores e desenvolvedores, ademais de ofrecer servizos 'premium' a eses grupos, e tampouco descarta incluír publicidade.
Microsoft xa ensaiara este verán integrar os datos de Twitter nos seus resultados de busca, seleccionando a información creada por algúns blogueiros seleccionados. A compañía especializada en microblogs conseguiu no último mes máis de 100 millóns de euros de financiamento, e foi valorada en case 700 mil millóns. Tanto Google como Microsoft xa pensaron, sen chegar a facelo, mercar Twitter.
Un estadounidense será xulgado por axudarlles aos grupos anti-G-20 a través de Twitter
Twitter dá os primeiros pasos para introducir publicidade
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto